Προκριματικά Παγκοσμίου Κυπέλλου Ποδοσφαίρου 2010 (ΚΟΝΚΑΚΑΦ)

Τα προκριματικά για το παγκόσμιο Κύπελλο Ποδοσφαίρου για την περιοχή της Βόρειας και Κεντρικής Αμερικής και Καραϊβικής διοργανώνονται από την επίσημη ομοσπονδία την ΚΟΝΚΑΚΑΦ που περιλαμβάνει 35 ομοσπονδίες. Οι 35 εθνικές ομάδες διαγωνίζονται μεταξύ τους για 3 θέσεις στα τελικά του Παγκοσμίου Κυπέλλου, συν μία ακόμα συμμετοχή σε αγώνα μπαράζ με ομάδα από τη Νότια Αμερική.

 Ο τρόπος διεξαγωγής των προκριματικών της ΚΟΝΚΑΚΑΦ περιλαμβάνει 4 γύρους με τους πρώτους 2 γύρους να είναι σε στιλ νοκ άουτ με τις ομάδες να παίζουν 2 παιχνίδια (1 εντός + 1 εκτός) με τον νικητή στη διαφορά τερμάτων να προκρίνεται στην επόμενη φάση. Η 3η φάση είναι σε στιλ ομίλους με τις 12 ομάδες που προκρίθηκαν να χωρίζονται σε 3 ομίλους των τεσσάρων με τους 2 πρώτους κάθε ομίλου να προκρίνονται. Η 4η φάση είναι και αυτή σε στιλ ομίλου με τις 6 ομάδες να μπαίνουν σε ένα όμιλο και με τους πρώτους 3 να παίρνουν το εισιτήριο για την τελική φάση του Μουντιάλ στη Νότια Αφρική και με την 4η ομάδα να αγωνίζεται σε αγώνες μπαράζ με την ομάδα που θα έρθει 5η από τα προκριματικά της Νότιας Αμερικής. Στις 25 Νοεμβρίου 2007 έγινε η κλήρωση στην οποία οι ομάδες χωρίστηκαν σε 6 γκρουπ δυναμικότητας με τα πρώτα 4 γκρουπ να παίρνουν απευθείας την πρόκριση στο 2ο γύρο και το 5ο και 6ο γκρουπ να διαγωνίζεται μεταξύ του σε διπλούς αγώνες στον πρώτο γύρο. Οι ομάδες που βρίσκονται στο 1ο γκρουπ δυναμικότητας θα είναι επικεφαλής και στους 2 γύρους και δεν θα αγωνιστούν εναντίον ομάδων των 3 πρώτον ομίλων. Οι 22 ομάδες που ήταν στα γκρουπ δυναμικότητας Ε και Ζ διαγωνίστηκαν μεταξύ του για τον πρώτο γύρο των προκριματικών. Οι ομάδες δεν μπορούσαν να κληρωθούν μεταξύ τους εφόσον βρίσκονταν στο ίδιο γκρουπ δυναμικότητας. Οι αγώνες ήταν προγραμματισμένοι για να διεξαχθεί ένας αγώνας εντός και ένας αγώνας εκτός για την κάθε εθνική. Όμως επειδή πολλές από τις χώρες της νοτιάς και κεντρικής Αμερικής δεν είχαν γήπεδα που να πληρούν τα κριτήρια της ΦΙΦΑ και έτσι κάποιες ομάδες δεν έπαιξαν στη φυσική τους έδρα αλλά σε γήπεδα άλλων χορών. Οι εθνικές από τον 1ο γύρο που δεν έχουν γήπεδα που να πληρούν τις προδιαγραφές της ΦΙΦΑ είναι οι έξης: Μπελίζ, Βρετανικές Παρθένοι Νήσοι, Δομινικανή Δημοκρατία, Γρενάδα, Σουρινάμ, Μοντσερράτ και η Ανγκουίλα 1 Η Μπελίζ μετακίνησε την έδρα της στη Γουατεμάλα.2 Και τα δυο παιχνίδια έγιναν στις Μπαχάμες.3 Λόγο έλλειψης γηπέδων για να πραγματοποιηθούν και οι 2 αγώνες τα παιχνίδια κρίθηκαν μόνο από ένα αγώνα.4 Επειδή καμιά από τις 2 ομάδες δεν είχε γήπεδο που να πληροί τις προδιαγραφές τις ΦΙΦΑ κρίθηκε μετά από μονό παιχνίδι που διεξήχθη στο Τρινιδάδ και Τομπάγκο.5 Το παιχνίδι έγινε στις Η.Π.Α. λόγο του ότι η Ανγκουίλα δεν διαθέτει γήπεδο σύμφωνα με τις προδιαγραφές τις ΦΙΦΑ. Στο δεύτερο γύρο συμμετείχαν οι ομάδες που ήταν από το Α μέχρι το Δ γκρουπ δυναμικότητας καθώς επίσης και οι 11 ομάδες που προκρίθηκαν από τη διαδικασία του πρώτου γύρου. Στην κλήρωση ισχυροί ήταν οι 12 εθνικές που βρίσκονταν στα πρώτα 3 γκρουπ δυναμικότητας ενώ στους αδύνατους ήταν οι 11 εθνικές από τον 1ο γύρο συν ο Άγιος Βικέντιος που ήταν στο Δ γκρουπ δυναμικότητας. Σε αυτό το γύρο ισχύει ότι και στον 1ο γύρο οπού οι εθνικές παίζουν ένα εντός και ένα εκτός έδρας παιχνίδι και η εθνική που προκρίνεται είναι αυτή με την καλύτερη διαφορά τερμάτων. 1 Η Αγία Λουκία έπαιξε το εντός έδρας παιχνίδι της στις Η.Π.Α.2 Η Μπελίζ έπαιξε το εντός έδρας παιχνίδι της στις Η.Π.Α.3 Και τα δυο παιχνίδια της αναμέτρησης των δύο εθνικών διεξήχθησαν στην Τζαμάικα. Στο τρίτο γύρο συμμετέχουν οι εθνικές οι οποίες προκρίθηκαν από τον δεύτερο γύρο που είναι στο σύνολο τους 12. Οι 12 εθνικές χωρίστηκαν σε 3 ομίλους των 4 με βάση την επίσημη βαθμολογία της ΦΙΦΑ. Οι 2 πρώτες ομάδες από κάθε όμιλο του 3ου γύρου προκρίθηκαν στον 4ο γύρο οπού εκεί μπήκαν όλες σε ένα όμιλο με τις πρώτες 3 από αυτό τον όμιλο να παίρνουν το εισιτήριο για την τελική φάση και η ομάδα που θα έρθει 4η θα αγωνιστεί σε αγώνες μπαράζ με την ομάδα που θα έρθει 5η στους ομίλους της Νότιας Αμερικής. Οι ΗΠΑ, το Μεξικό και η Ονδούρα προκρίθηκαν στην τελική φάση. Η Κόστα Ρίκα προκρίθηκε σε αγώνα μπαράζ με ομάδα της Νότιας Αμερικής. Στους αγώνες μπαράζ ανάμεσα στην Κόστα Ρίκα (4η ΚΟΝΚΑΚΑΦ) και την Ουρουγουάη (5η ΚΟΝΜΕΜΠΟΛ) επικράτησε η Ουρουγουάη. Συνολικά σημειώθηκαν 349 τέρματα σε 109 αγώνες, κατά μέσο όρο 3,2 τέρματα ανά αγώνα. Ακολουθεί η λίστα με τους πρώτους σκόρερ της διοργάνωσης. Παγκόσμιο Κύπελλο Ποδοσφαίρου 2010 Προκριματικά Παγκοσμίου Κυπέλλου Ποδοσφαίρου 2010 Η σελίδα της ΦΙΦΑ για τα προκριματικά του παγκοσμίου κυπέλλου 2010 στη Βόρεια και Κεντρική Αμερική και Καραϊβική Αρχειοθετήθηκε 2019-01-25 στο Wayback Machine.